ming030890/wiki-yue-high-quality huggingface dataset:
物理光學

物理光學（英文：physical optics）係光學嘅一門，專門研究一啲幾何光學（將光想像成幾何化嘅射線嘅做法）搞唔掂嘅光現象，好似係繞射同干涉呀噉。

干涉
内文：干涉
想像而家有兩束光（波動一種）同一種介質當中傳播，兩束光發生重疊，喺重疊範圍內嘅介質粒子同時受到兩股波嘅作用。波動係一種有週期、重複上上落落噉嘅振動，攞一粒粒子嚟睇，佢離平衡點嘅位移會等如個別波動造成嘅位移加埋一齊（疊加原理）。若果喺嗰一點兩股波咁啱都係達到最高點（相位一致），兩波喺該點同相，佢哋加埋嘅數值就會去到最高，形成所謂嘅建設型干涉；若果喺嗰一點兩股波咁啱一個去到最高點另一個去到最低點，兩波喺該點反相，佢哋加埋會係 0，形成所謂嘅破壞型干涉。呢種思考法喺任何波動嗰度都適用，而如果考慮緊嗰股波動係光，一點嘅振幅就會由嗰一點「有幾光」嚟反映。
圖像化噉諗，可以睇吓下圖：
上圖係干涉嘅 gif 動畫圖解：兩條幼嘅線係個別波動，呢兩股波一股向右行進，另一股向左行進，又粗又黑嗰條線反映佢哋嘅「整體振動」——粗黑線每一點嘅高度，係兩股波嘅個別位移加埋一齊。

繞射
内文：繞射
繞射係指波動（包括光）遇到障礙物嗰時偏離原來直線軌跡。喺古典物理學入面，波動穿過狹窄嘅罅或者窿仔之類嘅障礙物嗰陣，會發生唔同程度嘅彎轉。假設將一嚿障礙物放喺光源同觀察屏之間，就會見到觀察屏上面有光亮區域同陰暗區域，啲區域嘅邊界唔銳利，係一種明暗相間嘅複雜圖樣。如果採用好似雙罅實驗噉嘅佈置（下圖），一束光通過兩條狹窄嘅罅，兩條罅出嘅光會各自出現繞射，佢哋之間仲會彼此干涉。
一股波動通過兩條罅仔，出現繞射（行進軌跡唔再係直線）。詳情亦可以睇睇雙罅實驗。一股波動通過兩條罅仔，出現繞射（行進軌跡唔再係直線）。詳情亦可以睇睇雙罅實驗。 雙罅實驗出嘅明暗相間圖樣雙罅實驗出嘅明暗相間圖樣
繞射效應喺日常生活裏便唔罕見。好多光繞射嘅實例都可以用肉眼觀察到。例如喺 CD 或 DVD 光碟嘅表面，會有均勻噉緊密排列嘅光軌，呢啲光軌相當於繞射光柵嘅作用。如果以一定嘅角度睇，會見到光喺光碟表面表現出類似彩虹嘅彩色圖案。

偏振
内文：偏振
偏振係講緊光波向咩方向振蕩——上下噉振定係左右噉振。喺正常情況下，一股光波會帶有多個平面嘅振動；但係某啲物質有能力令到一股光波極化。當一股光波極化嗰陣，佢會變成淨係喺某啲平面上有振蕩，例如一股光波本來帶有上下振蕩又有左右振蕩，經過咗極化就可能會變成得返上下嗰股振蕩。
偏振可以由反射、折射或者某啲材料引起，例如偏光鏡，嚟令光線發生極化。當光線喺非金屬（例如水或者玻璃）嘅表面反射，佢哋好多時都會極化。要觀察偏振，觀察者可以攞住塊偏光鏡（例如太陽眼鏡或者相機鏡頭入面嘅濾鏡，透過塊材料嚟望由非金屬表面反射過嚟嘅光，然後就要慢慢旋轉塊偏光鏡，觀察者一路旋轉，會發現光線嘅強度慢慢噉變。當偏光鏡嘅同反射光嘅偏振方向對齊嗰陣，光線會顯得比較暗。當垂直嘅時候，光線會睇落更加光亮。
偏振嘅抽象圖解；一股光本來有紅藍兩條線表示嘅振盪，偏光鏡 S1 淨係准打戙上下嘅振盪（藍色線）通過。偏振嘅抽象圖解；一股光本來有紅藍兩條線表示嘅振盪，偏光鏡 S1 淨係准打戙上下嘅振盪（藍色線）通過。
物候

物候，季節推移而氣候變，所見自然景物自有唔同。 氣候如寒暑乾濕，風雷雨電，霜雪凍解，生靈如草木枯榮，開花結果，候鳥往來，禽獸蟲魚之出沒，凡此種種，都同季候有關。
歸納各時之物候，亦歸曆法之用，方便人按四時做事，耕作，捕魚，打獵，採集，遠行等，都要知物候。物候各地殊異，唔同地方都有自家物候。
季節為陽曆，天文而言，即一歲之中，日在天之赤經，故此物候曆都係陽曆，而且上古就有。夏小正、月令等都按時分物候。而曆書常有之七十二候，應來自陝西之物候。
物品用水

物品用水（Embedded water、virtual water、hidden water），係物品由造到用完，所要嘅水量。物品本身係乾晒，但造起上來，用起上來，要煮要洗，咁物品用水量自然有數。好似一杯茶就用卅升水，一杯咖啡要百四升，一舊包四百幾，一件鷄肉六百幾，一塊牛扒差唔多四千，一條牛仔褲就要成萬。
物品用水係提醒人買件嘢返來，可能用咗或者要用好多水，買嗰時要留意。呢個用量，就拎來搞環境保護同計劃度。
英文稱之爲embedded、virtual、hidden，係由於此水不含於物，而係設想其用量，唔見諸物中。
物理保安

物理保安係指保護啲嘢唔會畀冇權限嘅人員掂到。
例如個電腦系統嘅硬件冚唪唥都身處喺受嚴密保護嘅空間，啲門窗鎖好嗮。有惡意嘅人唔能夠直接毀壞啲硬件，甚至連掂都掂唔到。任何攻擊都只能夠透過網絡方式嚟做。
熊熊遇見你

《熊熊遇見你》（We Bare Bears）係美國電視動畫，2015年到2019年播出。
熊狸

熊狸，英文名 Bearcat 或 Binturong（來自馬來語，另有講法來自他加祿語），學名Arctictis binturong。係一種靈貓科動物。熊狸屬於蹠行動物，行路嘅時候腳掌着地，呢點同熊相似；熊狸嘅眼一遇到強光會變成一道鋻縫，呢點就似貓。熊狸嘅名字就係由呢兩點相似性嚟命名嘅。

分布
熊狸生活喺雨林，長年響樹上活動。熊狸分布喺東南亞、越南、婆羅洲、馬來西亞、印尼、菲律賓等。中國雲南都有分布。因為砍伐森林行為嚴重破壞佢哋嘅棲息地，加上偷獵令佢哋嘅數量驟減。而家熊狸喺好多國家正處於瀕危狀態。熊狸有三個亞種，半島亞種分布喺菲律賓，其餘亞種分布喺菲律賓以外嘅地方。半島亞種係體形最大嘅亞種。

特點
熊狸係一種夜行動物，日頭喺樹上面瞓覺，夜晚出嚟。
熊狸身長60-95厘米，重9-14公斤。條尾同個身差唔多咁長。作為靈貓科成員，熊狸有好多特立獨行嘅地方。熊狸係靈科中體形第二大嘅種類，乸體形比公大20%。同時，熊狸亦係靈貓科之中唯一生素色皮毛嘅動物，其他靈貓科成員一般都帶斑紋。熊狸乸嘅性器官居然生得似公嘅性器官（因為有陰蒂骨，呢點好似鬣狗），事實上，雌雄性器官相似係貓形亞目嘅一種原始特徵嘅遺留。
另外，熊狸亦都係靈貓科之中唯一條尾有抓握功能嘅動物。佢嘅尾生有蓬鬆粗糙嘅毛，具有抓握功能，起到第五隻手嘅功能。實際上，只有兩種食肉目動物嘅尾有咁嘅功能，熊狸喺其中之一。而且喺東半球，熊狸重係唯一條尾有抓握功能嘅哺乳動物。熊狸生小圓耳，細眼。雖然屬於食肉目，但係犬齒唔發達，切齒亦唔似其他食肉類咁特化。主要食果實，亦都食鳥蛋、嫩葉、嚙齒動物同雀鳥。同熊一樣，熊狸係一種歸入食肉目嘅雜食性動物。
熊狸喺受威脅嗰陣會變得非常之惡，而喺開心嗰陣會發出咯咯笑嘅聲。喺人工飼養下，熊狸可以活20年，最高記錄26年。對同等體形嘅動物中已經算係長命。
熊狸識爬樹，能夠喺樹枝間跳躍攀爬搵食，同時利用條尾纏繞樹枝協助維持平衡。佢哋嘅後肢能夠往後彎曲好大嘅角度，以便頭向下由樹上爬落嚟。
熊狸用喺條尾嘅嗅腺喺樹上蹭擦來標記地盤，同其他同類進行嗅覺交流，爬樹嗰陣會留低一條嗅痕。熊狸嗅腺分泌嘅物質氣味經常被形容為「似熱爆穀」。

起源
熊狸係靈貓科動物。靈猫科動物最早出現喺漸新世，係靈貓型亞目（包括貓科同埋鬣狗科）嘅共同祖先分開來的。

其他
馬來西亞嘅原住民通常將熊狸當係寵物飼養。
美國紐約州立大學賓罕頓分校以熊狸作為吉祥物。
曾經有種講法認為熊狸唔識循逆時針方向轉圈，後來證實係錯嘅。
喺香港，以前嘅荔園動物園都養過（喺馬騮籠隔離），重係盲嘅。但介紹牌竟然話佢係「熊貓」。
熊田茜音

熊田茜音 ，係日本嘅一個女藝人同埋配音員。
熊穎詩

熊穎詩（英文：Mizuni Hung，1984年7月19號—）係2009年度香港小姐競選季軍，2009年到2010年係無綫電視藝員。
熊漢生

熊漢生係香港親中派政治人物。

選舉經歷
喺2021年9月，佢成為香港特别行政區選舉委員會同鄉社團委員。
佢亦曾經有份簽署一份全國工商聯嘅聲明，內容支持北京政府未經諮詢或香港人同意，強行訂立嘅《港版國安法》。
熊澤圭祐

熊澤圭祐（1989年6月29號—）係日本足球員，司職中場，效力過鳥取飛翔。
熊皮佬

呢幅圖畫描繪熊皮佬（坐喺度嗰個）聽魔鬼提出交易。
《熊皮佬》（粵拼：hung4 pei4 lou2；德文：Der Bärenhäuter；英文：Bearskin）係《格林童話》有收錄嘅一個童話故事。個故仔嘅情節講到有個後生男人走投無路冇晒錢，為咗有錢開飯焗住要同魔鬼做交易。佢經過七年冇得梳洗嘅日子之後，最後變到好有錢，仲娶到個又靚心哋又好嘅女人做老婆。

內容
《熊皮佬》嘅情節，大致係以下噉嘅。

魔鬼交易
喺好耐好耐以前，有一個好勇敢心哋又好嘅後生仔（主角）。佢走咗去當兵打仗。場仗打完之後，佢卒之可以返屋企，不過佢阿爸阿媽已經過咗身，所以佢就走去搵佢嗰班阿哥細佬，諗住投靠佢哋，點知佢班阿哥細佬完全唔顧兄弟之情。
「我呢度用你唔著呀。你扯啦。」
於是後生仔唯有用膊頭托住自己把槍周圍流浪。行行吓，後生仔搵咗笪荒原坐低，諗：
「慘啦。我冇錢，而且除咗打仗之外就咩都唔識，睇嚟都係餓死收場。」
喺呢個時候，有個著住綠色褸嘅怪男人出現响後生仔面前。
「後生仔呀，後生仔，我知道你需要啲乜。你需要黃金同財物。不如我同你交易吖？我呢件綠色褸個褸袋裏面有無盡咁多嘅錢，想攞幾多就有幾多。我可以送件褸畀你，但係喺嚟緊七年內，你唔准換衫，唔准沖涼，唔准飛髮，唔准修整鬍鬚，唔准剪指甲腳甲，亦唔准唸天主經。你要一路都著住呢件褸。如果你捱到七年咁耐，你就可以又自由又有錢，但如果你喺呢七年間死咗，你嘅靈魂就屬於我。」
—呢個怪男人查實係魔鬼。主角唔想落地獄，但知道自己走投無路，就決定接受魔鬼交易，接過魔鬼件綠色褸。跟住魔鬼送咗一塊熊皮畀佢，叫佢想睏嗰陣就睏喺塊熊皮上面。
「啲人應該會同你改個花名，嗌你做熊皮佬。」
講完，魔鬼就消失咗。

七年之約
熊皮佬摸摸自己個褸袋，發覺個褸袋真係有錢攞到出嚟，而且攞極都仲有。起初熊皮佬第一時間係攞啲錢去嘆世界，有陣時佢又會攞啲錢去接濟吓窮人。喺頭嗰一年，熊皮佬都覺得冇咩唔舒服，不過到咗第二年就開始唔掂—佢啲頭髮長到遮晒佢塊面，佢啲鬍鬚長到好似草叢噉，而且佢耐冇沖涼，個身散發住一陣陣臭味。啲人個個見到熊皮佬都走夾唔唞，佢要出好多錢先至會搵到地方肯收留佢。
熊皮佬繼續努力噉撐落去。到咗第四年嘅一日，熊皮佬去到一間旅館度投宿。旅館主人初頭嫌熊皮佬太臭儀容太惡劣唔想收留，但熊皮佬一路攞錢出嚟，於是旅館主人就有啲唔甘願噉收留熊皮佬，同時又叫熊皮佬唔好畀其他客見到，費事有損佢間旅館嘅聲譽。當晚，正當熊皮佬喺佢間房入面嘆晒氣噉，希望呢七年快啲完之際，佢聽到隔蘺房有喊聲。熊皮佬走去隔蘺房，一開門就見到個阿伯喺度喊。原來阿伯冇晒錢，驚佢同佢嘅三個女要挨餓要睏街。心生同情嘅熊皮佬就出錢幫阿伯。阿伯好感激。
「恩公，我真係唔知點報答你好。不如噉吖？我嗰三個女都生得國色天香㗎。你跟我返屋企揀佢哋其中一個做老婆。」
就係噉，熊皮佬跟阿伯返屋企見阿伯嘅女。呢三個女人的確都生得好靚。不過熊皮佬望落非常污糟，身上仲散發住一陣好難聞嘅除。大女一見到熊皮佬，就嚇到一路尖叫住噉走咗；而二女就係叫熊皮佬唔好埋佢身，話寧願嫁畀隻熊都唔會嫁畀熊皮佬。相比之下，細女個反應就同佢兩位家姐好唔同。
「佢啲個人衛生可能... 未必係咁好，但係佢肯噉樣嚟幫我哋一家，應該都係個好人嚟嘅。」
細女決定肯嫁畀熊皮佬。熊皮佬聽到好開心（不過佢塊面畀頭髮遮實晒，在場其他人睇唔到佢表情）。然後，熊皮佬就除咗自己隻戒指落嚟，將隻戒指一嘢𢱕到一分為二，其中半隻戒指寫低細女個名，另外嗰半就寫低自己個名。熊皮佬將有細女個名嗰半畀自己袋住，而有自己個名嗰半就畀未來老婆袋住。
「係噉嘅，我有事要做，嚟緊三年要一路周圍去，唔可以留低同你住。如果三年過咗我都未返，我應該係死咗。到時你自己去搵第個男人做老公啦。仲有，得閒為我祈吓禱添吖。」
講完，熊皮佬就走咗。細女心入面期待自己未來老公返嚟嘅大日子。同時，佢嗰兩位心哋唔好嘅家姐就猛咁講刻薄嘢，講到熊皮佬好似係隻禽獸噉。
「因住呀，如果你交隻手畀佢，佢會用佢啲爪搲你㗎。」
「因住呀，熊人鍾意食甜嘢，話唔定會食咗你落肚呀。」
「不過話唔定場婚禮會好好睇呢。有得睇熊人跳舞喎。」
細女默默噉忍受兩位家姐嘅冷言冷語，而熊皮佬就喺幾年間一路穿州過省，用佢嘅錢接濟咗唔少窮人，有好多受佢接濟嘅人都為佢祈禱。
到咗最後，七年嘅漫長時光終於過去。熊皮佬返到去當初遇到魔鬼嘅荒原。魔鬼見到熊皮佬真係死唔去，就死死哋氣噉兌現承諾，攞水嚟畀熊皮佬沖涼，仲幫埋熊皮佬梳頭同剪指甲腳甲。搞掂晒呢啲嘢，魔鬼就消失咗。

最終結局
熊皮佬梳理到一乾二淨，望落仲好似當堂英俊咗。充滿自信嘅佢就著返件靚衫，坐住一架由四隻白馬拉嘅馬車，去見佢嘅新娘。
阿伯初頭唔認得熊皮佬，以為熊皮佬係啲乜嘢大將軍，而大女同二女就爭住幫佢斟酒同招呼佢食嘢。細女都一樣唔認得熊皮佬，淨係坐咗喺度一句聲都唔出—細女仲記得同熊皮佬嘅約定。熊皮佬開口：
「阿伯，我想娶你嘅其中一個女做老婆。」
大女同二女一聽到就好興奮，即刻衝入房著起最靚嘅裙。而就喺呢個時候，熊皮佬攞佢嗰一半戒指出嚟—寫咗細女個名嗰半隻戒指。細女見到簡直唔敢相信。
「我就係你嘅未來老公熊皮佬。我終於可以變返做人喇。」
然後熊皮佬就上前，攬實細女同惜咗細女一啖。到咗最後，熊皮佬同細女結婚，兩個人過住永遠幸福快樂嘅日子。
個故仔仲有些少下文：女主角兩位家姐見到原來熊皮佬咁靚仔又咁有錢，知道自己走咗寶，悲憤之下佢哋一個投井自盡，另一個就走咗去吊頸。嗰晚，魔鬼嚟熊皮佬屋企敲門。
「唔該晒呀，熊皮佬。我本來諗住淨係要你個靈魂嘅，點知而家得到兩個靈魂喎！」

寓意
魔鬼：「唔該晒呀，熊皮佬。我得到兩個靈魂，都係多得你咋！」
睇埋：美女與野獸
好多人都認為， 呢個故仔嘅寓意係叫人要
「睇人唔好淨係睇外表。」
—呢點可見於女主角同佢嗰兩位家姐之間嘅差異：女主角嘅兩位家姐第一次見到熊皮佬嗰陣就嫌棄佢，但一等到熊皮佬變返正常之後，兩個人就係噉獻殷勤；相比之下，女主角揀老公嗰陣，就由始至終都比較關注未來老公份人心哋好唔好。到咗最後，兩位家姐下場係畀魔鬼帶走，而女主角就得以嫁畀一個又英俊又有錢嘅男人。
熊槐

楚懷王（—前296年），羋姓，熊氏，名槐，係戰國時期楚王，任內同秦國打仗打輸，最後重俾秦國捉埋，國力開始衰弱。
瑪莎拉粉

瑪莎拉粉係印度一種調味料，由多種香料混合成，但冇統一配方，常見成份包括茴香、肉桂、胡椒、丁香、肉豆蔻籽、豆蔻、孜然、芫茜同辣椒。
瑪莉蓮禾斯莎雲

瑪莉蓮禾斯莎雲（Marilyn vos Savant，1946年8月11號—）係美國人，舊時係《健力士世界記錄》所認定有住最高智商嘅人類。佢喺啱啱滿十歲嗰陣第一次接受智商測驗，測出嚟嘅智商高達228。佢亦因為解答咗蒙地賀問題而多咗人識得佢。
瑪莉雪萊

瑪莉雪萊（Mary Shelley，未嫁之前：Mary Wollstonecraft Godwin，1797年8月30號—1851年2月1號）係英國作家，寫小說、短篇故仔、劇作、散文 、傳記、遊記。出名之作有《科學怪人》（Frankenstein），重幫佢老公雪萊，英國浪漫派詩人，寫嘅嘢做編緝同推廣。
廿世紀七十年代之前，一般認為瑪莉雪萊淨係幫雪萊出書、多只係識佢寫嘅《科學怪人》，呢本嘢家下重有大把人睇，亦改編成唔少劇同戲。
最近學術界對佢嘅成就有更加全面嘅睇法，有興趣研究佢作品嘅學者越來越大，尤其是佢啲小說，包括歷史小說 Valperga（1823年）同 Perkin Warbeck（1830年），末世小說 Last Man（1826年）同最修尾嗰兩本 Lodore（1835年）同 Falkner（1837年），重有鮮為人知嘅作品，好似旅遊書 Rambles in Germany and Italy（1844年）同寫畀另一個科幻作家 Dionysius Lardner 嘅 Cabinet Cyclopaedia（1829年至1846年）裏頭嘅自傳文章。研究者進一步支持呢個觀點：瑪莉雪萊成世人都係個政治激進份子。瑪莉嘅作品成日都噉講，合作同埋同情，特別係女人喺屋企嗰隻，就係改造文明社會之道。呢個觀點挑戰佢老公雪萊推崇嘅浪漫個人主意同佢老竇 William Godwin 嘅政治理論。
瑪莉祖西高絲

瑪莉祖西高絲（英文：Marie-Josée Croze，1970年2月23號—）係加拿大嘅一個女演員，1989年出道。
瑪莉蓮夢露

瑪莉蓮夢露（粵拼：maa5 lei6 lin4 mung6 lou6，英文：Marilyn Monroe，全名：Norma Jeane Mortenson ，受洗名：Norma Jeane Baker，1926年6月1號—1962年8月5號）曾經係金球獎嘅影后、萬人迷嘅美國女明星、歌星、模特兒。又係荷里活、時尚、流行文化、同性感符號嘅代表人物。佢以佢嘅美貌，喜劇表演同埋螢幕媒體方式而出名。佢喺福布斯被列為係〈福布斯搵錢最多死咗嘅名人排行榜〉 。
瑪莉蓮私生活，一直受人關注。而佢一直要對自身問題，焦慮、憂鬱、食藥。第二三次婚姻，大鑼大鼓開始，皆離婚收場。1962年8月5號，為時三十六歲，俾人發現死喺洛杉磯屋企佢間房裏面。警方調查過後，正式宣佈食過多安眠藥自殺死，之不過，有多人都懷疑佢可能係俾人謀殺。佢嘅死到而家仲係一個迷。

人生嘅開始
夢露喺加利福尼亞州洛杉磯市立醫院出世。根據一名傳奇學家Fred Lawrence Guiles所指，夢露嘅婆婆同佢洗禮時，有位女傳教士艾梅·麥克弗森改名叫佢諾瑪·簡·貝克（Norma Jeane Baker）。1946年，佢用藝名叫自己瑪莉蓮夢露，但佢個名響1956年先合法使用。
《瑪麗蓮·夢露最後的日子》嘅作者唐納德·沃爾夫講到，夢露嘅親生爸爸係查爾斯·斯坦雷·基佛德（Charles Stanley Gifford）。但係喺夢露嘅出世紙寫住，馬丁·愛德華·莫滕森（Martin Edward Mortensen）係佢親生爸爸。所以，究竟夢露嘅親生爸爸係邊個，到而家都重討論緊。

領養
夢露媽媽響佢細個就因精神問題，將夢露送咗去洛杉磯市中心西南部霍桑嘅艾爾伯特同伊達·勃蘭德爾嘅領養家庭到直到七歲為止。喺夢露嘅自傳《我的故事》（由本·赫希特執筆）入面講到，佢一直以為韋恩同伊達係佢親生父母，直到伊達將個事實話畀佢聽。
《我的故事》入面又講到，佢媽媽每個星期六都去睇佢。有一日，佢媽媽宣佈話買咗棟屋畀佢同佢領養父母。搬咗幾個月後，佢媽媽開始精神有問題，最後送咗去諾瓦克嘅州立精神病醫院直到佢去世。
夢露媽媽嘅朋友格雷斯·麥基，後嚟成為夢露嘅監護人。1935年，格雷斯結婚後，夢露送咗去洛杉磯孤兒院，後期又送咗去領養家庭。1941年9月，格雷斯再領養咗佢。之後，格雷斯介紹佢鄰居個仔詹姆士·多爾蒂同佢結婚，等夢露唔使再俾人領養或者送番去孤兒院。夢露喺佢自傳講到，當時結咗婚佢都唔覺得自己做咗人哋嘅老婆。佢好鍾意成日出去同啲朋友玩，直到佢老公叫佢番去為止。佢哋嘅婚姻喺1946年散咗，因為夢露選擇投入佢嘅事業。

夢露之死
1962年8月5號，夢露喺洛杉磯布萊登木寓所嘅卧室入面被發現死亡，死因係食咗太多安眠藥。有啲人諗埋甘迺迪總統之後遇刺，認為夢露嘅死，係因為佢捲入甘迺迪家族同政治圈嘅黑幕。但係，甘迺迪嘅其他緋聞女友好似朱迪思·坎貝爾·埃克斯納（佢都係黑幫領袖薩姆·詹卡納嘅情婦）等生存得比甘迺迪重耐，所以呢種推測重係有疑點。

死因嘅傳統講法
發現夢露嘅遺體係同佢一齊住嘅管家恩尼奇·穆雷，佢係由夢露嘅心理醫生拉爾夫·格林森派返嚟嘅。穆雷喺夢露死咗幾日之後，帶住夢露簽發嘅200蚊美金嘅支票去銀行要求攞番啲錢。但喺比華利山嘅花旗銀行拒絕承兌，重指嗰張支票幾日前已經過期。而家呢張支票被保存喺荷里活娛樂博物館嘅夢露展廳入面。到咗1970年代，穆雷終於喺《瑪莉蓮，最後嘅幾個月》本書入面講咗夢露死嗰晚一啲不為人知嘅細節。
1982年，洛杉磯警方正式調查夢露嘅死因，但搵唔到犯罪嘅有力證據。負責遺體檢驗嘅托馬斯野口醫生（佢都係羅伯特甘迺迪、納塔利伍德同威廉霍爾登等人嘅檢驗醫生）喺佢著作嘅《驗屍官》入面寫：瑪麗蓮嘅死有好大可能係自殺。但係，佢又承認喺檢驗期間發現佢個胃有致死嘅安眠藥殘渣。所以有一種觀點去懷疑夢露係因為靜脈注射嘅毒品致死。

夢露情深說話
維基語錄收錄咗同呢篇文相關嘅摘錄：
Marilyn Monroe
「
荷里活呢個地方會畀到一千蚊嘅飛吻同五仙嘅心靈精神你。
」
「
我自私、冇耐性、冇安全感。我會做錯嘢。我有時會失控到令人無法忍受。如果你忍受唔到我最差嘅一面，咁你絕對唔配得到我最好嘅一面。
」
「
我唔知邊個發明高踭鞋，但好多女人都欠咗佢好多。
」
「
我唔介意住喺男人嘅世界，最緊要喺佢哋角度我係女人。
」
「
全部都係虛幻嘅，唔係咩？
」
「
我對成為家庭主婦呢件事充滿幻想…或者我就係一個幻想。
」
「
我鍾意做啲出唔到街嘅嘢。
」
「
如果我跟足遊戲規則，就唔會有今日嘅成就。
」
「
我好想搵番我自己，但有時唔係話講就搵到。出面有好多人都搵唔到佢自己，但呢啲係我一定要搵嘅嘢。要搵我自己，就要去證明我係一名演員。
」

電影作品
電影名嚟自香港外語電影資料網。
1947年：《頑童闖禍記》（Dangerous Years）
1948年：《男歡女愛》（You Were Meant for Me）
1948年：《情潮》（Scudda Hoo! Scudda Hay!）
1948年：《飛龍引鳳》（Green Grass of Wyoming）
1948年：《銷魂倩女》（Ladies of the Chorus）
1949年：《週身法寶》（Love Happy）
1950年：《西遊記》（A Ticket to Tomahawk）
1950年：《梟巢浴血戰》（The Asphalt Jungle）
1950年：《流火驚鴻》（The Fireball）
1950年：《彗星美人》（All About Eve）
1950年：《鐵臂金剛》（Right Cross）
1951年：《家鄉故事》（Home Town Story）
1951年：《少年心》（As Young as You Feel）
1951年：《春滿情巢》（Love Nest）
1951年：《結婚十年》（Let's Make It Legal）
1952年：《瓊霄奪愛》（Clash by Night）
1952年：《未婚伉儷》（We're Not Married!）
1952年：《入室佳人》（Don't Bother to Knock）
1952年：《妙藥春情》（Monkey Business）
1952年：《綿繡人生》（O. Henry's Full House）
1953年：《飛瀑慾潮》（Niagara）
1953年：《紳士愛美人》（Gentlemen Prefer Blondes）
1953年：《願嫁金龜婿》（How to Marry a Millionaire）
1954年：《大江東去》（River of No Return）
1954年：《娛樂至上》（There's No Business Like Show Business）
1955年：《七年之癢》（The Seven Year Itch）
1956年：《巴士站》（Bus Stop）
1957年：《睡美人》（The Prince and the Showgirl）
1959年：《熱情如火》（Some Like It Hot）
1960年：《我愛金龜婿》（Let's Make Love）
1961年：《亂點鴛鴦譜》（The Misfits）
1962年：《紙包不住火》（Something's Got to Give）
瑪莎·麗人·高蓮

瑪莎·麗人·高蓮（英文：Martha Layne Collins，1936年12月7號—）係美國肯塔基州一位女生意人同政治人，1983至1987年間擔任肯塔基州州長，仲曾喺小約翰·Y·布朗就任州長期間擔任第48任副州長。截至2021年，佢仍係肯塔基州史上僅有嘅一位女性州長，並且起初當選嗰陣亦成為全美級別最高嘅女性民主黨官員。佢喺1984年美國總統選舉前曾有望成為民主黨總統候選人沃爾特·蒙代爾嘅競選搭檔，但蒙代爾最終選擇咗杰羅丁·費拉羅。
從肯塔基大學畢業後，高蓮從事教書先生嘅工作，同時佢嘅老公攞咗牙科學位。佢開始對政治產生興趣，參與咗1971年溫德爾·福特州長選舉同1972年沃爾特·「迪伊」·赫德爾斯頓（Walter "Dee" Huddleston）聯邦參議員選舉嘅競選工作。1975年，佢獲選成為該州嘅民主黨秘書，並當選肯塔基州上訴法院書記員。呢個一期間，一條州憲法修正案對全州司法系統加以改組，上訴法院成為肯塔基州最高法院，柯林斯繼續喺更名後嘅新法院擔任書記員，佢嘅工作係努力話畀啲人聽呢個法院嘅新作用。
瑪莎拉蒂

瑪莎拉蒂（Maserati）係意大利一間豪華汽車製造廠，喺1914年創辦，而家屬聖帝蘭帝斯汽車集團旗下。
橈骨

橈骨（粵拼：naau4 gwat1，radius）係人體上肢嘅骨，喺手指公側跟、尺骨隔離。
橋內優也

橋內優也（1987年7月13號—）係日本足球員，司職後衞，效力松本山雅。
橋下徹

橋下徹（1969年6月—）係日本政治人、律師、大阪市市長。東京都澀谷區出世。
2008年1月當選為大阪府知事，2010年4月成立大阪維新會。2011年11月當選為大阪市長，12月就職。
2012年，釣魚台事件爭議時，橋下徹否認二戰時日軍強逼亞洲婦女做慰安婦。
2013年5月，更公開建議美軍去叫雞發洩，認為二戰時中國慰安婦制度真係有必要。
橋下徹喺大阪市長任內，積極推動改革大阪地方行政體系。市政府喺2015年5月17號搞公投，決定係唔係將大阪市同大阪府合併升格做大阪都，但係被否決，之後佢話同年12月做完市長任期之後會退出政壇。
橋南路

喺星加坡牛車水橋南路嘅建築都係星加坡國家古蹟，例如詹美清真寺（右邊嗰個綠色建築）。
1965年嘅橋南路
橋南路 （英文：South Bridge Road）係一個喺星加坡牛車水嘅路。呢條路係愛琴橋開始，喺尼路、丹戎巴葛路同埋麥士威路嘅交匯處結束。

史
橋南路喺1833年起好。 喺1885年－1894年，由鎮到新港口（而家係吉寶港口）嘅電車路軌都會經過橋南路。1905年－1927年，星加坡電車公司都安排咗電車沿住呢條路行。喺1929年，無軌電車都開始咗用呢條路。
橋中路

橋中路（粵拼：kiu4 zung1 lou6）係中國廣東廣州嘅南北走向主幹道，喺荔灣區大坦沙，南邊從坦尾碼頭附近嘅坦尾村開始，一直向北去到河沙村嘅曉景街。

敘述
全長3.1km，闊8～21m，雙向2～4車道。馬路中間闊兩邊窄，尤其喺近坦尾村同埋河沙村北邊嘅路段最窄。珠江大橋附近嘅雙橋路段係單行線，凈畀北向南行。
橋內龍真

橋內龍真（1989年4月22號—）係日本足球員，司職後衞，效力過FC岐阜，及MIO Biwako Kusatsu。
橋中街道

橋中街道係中國廣東省廣州市荔灣區轄下嘅一個街道，喺大坦沙島。轄區總面積4.4平方公里，下轄6個社區，常住人口0.69萬人。

參考資料
〈主要單位及各行政街服務機構〉。荔灣區政府網站。喺2008-09-03搵到。
睇 • 論 • 改 • 歷荔灣區政區行政隸屬：中華人民共和國廣東省廣州市　　區政府駐地：金花街道街道：金花街道 | 沙面街道 | 華林街道 | 多寶街道 | 昌華街道 | 逢源街道 | 龍津街道 | 彩虹街道 | 南源街道 | 西村街道 | 站前街道 | 嶺南街道 | 橋中街道 | 沖口街道 | 花地街道 | 茶滘街道 | 海龍街道 | 中南街道 | 東漖街道 | 東沙街道 | 白鶴洞街道 | 石圍塘街道睇埋：中華人民共和國廣東省鄉級以上政區一覽。
皮德蒙文維基百科

皮德蒙文維基百科係維基百科協作計劃嘅皮德蒙文版，由非牟利組織──維基媒體基金會維持負責。家下係各語言嘅維基百科計劃中，規模排名響60名以內（跟文章數量計），有超過6萬篇文。
皮斯托亞

皮斯托亞（Pistoia）係意大利陀斯卡拿皮斯托亞省首府，人口9萬。
皮洛士

皮洛士（Pyrrhus，前318年—前272年）係伊庇魯斯國王，前307年到前302年同埋前297年到前272年在位。佢亦係馬其頓王國國王，前288年到前285年同埋前274年到前272年在位。
皮洛士式勝利

皮洛士式勝利（Pyrrhic victory），粵文入面叫慘勝，係指贏咗但同時又付出咗高昂嘅代價。
皮恩沙

皮恩沙（粵拼：pei4 jan1 saa1，意大利文：Pienza）係意大利中部陀斯卡拿大區士欣娜省一個市鎮。
皮拉爾塔

皮拉爾塔－阿斯概恩：西班牙納華拉南邊嘅村仔。
皮拉爾塔 (新墨西哥州)：美國新墨西哥州華倫西亞郡嘅村仔。
皮拉爾塔 (阿蘇阿省)：多米尼加共和國阿蘇阿省嘅城鎮。
皮拉爾塔山莊：喺美國加州，奧克蘭隔籬。
皮拉爾塔交流學院區（英文：Peralta Community College District）：喺美國加州東海岸。
蘭曹聖安東尼奧 (皮拉爾塔)（英文：Rancho San Antonio (Peralta)）：喺美國加州東海岸。

人物
阿奴·皮拉爾塔（1989～2015）：洪都拉斯足球員，港媒又譯阿諾比·柏拉達。
奧列維·皮拉爾塔（1984～）：墨西哥足球員，港媒又譯奧利比·柏拉達。

其它
皮拉爾塔刀片（西班牙文：Cuchilla de Peralta）：烏拉圭嘅地名。
皮斯卡拉

皮斯卡拉（粵拼：pei4 si1 kaa1 laai1，意大利文：Pescara）係意大利阿布魯佐佩斯卡拉省首府，人口12萬。
皮德蒙文

皮德蒙文（Piemontèis）係意大利西北部皮德蒙用嘅語言，屬於羅曼語族，同法文、奧克文、意大利文都似。
皮斯卡拉省

皮斯卡拉省（粵拼：pei4 si1 kaa1 laai1 saang2；意大利文：Provincia di Pescara）係意大利阿布魯佐嘅一個省。面積1,225平方公里，約莫卅萬人喺度住。首府皮斯卡拉。
下分46市鎮。
皮氏

皮係唐人姓氏，喺《百家姓》裏頭排第85位。
呢篇皮氏係同姓氏有關嘅楔位文章，重未寫完嘅。麻煩你幫手充實佢。
熊

熊又叫熊人，學名熊科（Ursidae），係種雜食性大型哺乳動物，屬食肉目。

野生
熊好粗生，喺歐亞、兩美同北極都有，喺好多生態系統當中都係凶猛嘅捕食者。

食用
漢文化視熊掌為佳餚。中國大陸同台灣都有人捉野熊煮來食，即使噉樣做犯法。熊掌係奢侈大餐滿漢全席山八珍之一。

藥用
中國醫籍話熊膽汁係勁揪藥材，令到渠價錢好貴，現代有商人用殘忍方法採集，盡量攞多啲。「活熊取膽汁」喺大陸大行其道，有大把亞洲黑熊被農夫長期殘忍虐待，年年月月攞條喉㧻穿生勾勾嘅熊嘅皮肉內臟，直入膽囊吸膽汁，又唔會畀渠埋口。福建歸真堂做呢行賺到大錢，兼喺中共官府支持下上市，引來好多非議。中共政府大力推薦，話可能醫到武漢肺炎嘅痰熱清注射液，當中就用到用以上方法攞主要原料造成嘅熊膽粉。呢行被多國動物保護組織大力譴責，話好唔人道，整到啲熊好痛好惨，又污染環境。大陸養熊農場之中，非法同合法嘅都有，後者對熊會稍為無咁衰，亦都有全官方同官民合辦嘅救熊組織，渠哋收咗大把俾商人䞾騭到殘廢嘅熊，發現渠哋好多生癌同有神經病。

睇用
好多動物園同馬戲團都有養熊，唔少馴獸時會虐畜，喺大陸有大把例子。熊偶然會發茅，傷或者殺人，特别係喺馴獸師做得差嘅地方。

文化
唔少童話故事都有提到熊。例如《金髮妹同三隻熊》同《熊皮佬》。
熊之歷險

《熊之歷險》（英文：Brother Bear）係套2003年美國電腦動畫片，由華特迪士尼影業製作。
熊仔糖

熊仔糖係種橡皮糖，起源自德國，外型似熊仔，有唔同色水代表唔同口味。
煲水

煲水係將水加熱嘅過程，無論喺家用或者工業用都係好常見嘅過程，譬如用喺煮食、清潔（包括沖涼）同供暖。
熊之戀人

《熊之戀人》係套俄羅斯電影，喺2002年上畫。
熊井統子

熊井統子 ，係日本嘅一個女藝人同埋配音員。
煽動誹謗罪

煽動誹謗罪（英文：Seditious libel）係英國法律體系裡面以前有過嘅罪名，而今喺加拿大法律體系裡面爾個罪名仍然存在。其它一啲國家亦有類似罪名。

英國煽動誹謗罪具體內容
煽動係針對法律權威認定為有可能導致動亂或者搞亂社會秩序嘅公開行為，包括演講同組織其他人參與相關活動。如果相關內容係以書面等可以永久保留嘅形式存在，就構成煽動誹謗。
具體來講，令人憎或者藐視英（女）皇及皇室成員、政府、議會、司法機構，激起其他人衝擊現有教會宗教秩序，或者造成英籍人士之間嘅不和，都可以構成煽動性言論。當煽動性言論以書面形式（詞或者圖）存在，並且個人係有心造成上面嘅後果，就可以入罪。就算個人證明自己講嘅情況屬實，亦唔能夠免罪。

英國
煽動誹謗罪係英國最早喺1606年嘅一個判例道引入嘅，2009年通過法案正式對本國公民廢除爾個罪名，但對外國人仍然保留。

美國
1789年，美國通過煽動罪法案，由1957年開始，一系列判例使到煽動罪實際上（de facto）失效。

評價
美國學者李維（英文：Leonard Levy）話過，煽動誹謗罪就好似手風琴，法官可以根據自己嘅意願隨意收緊或者放鬆檢控標準。
煲蠟

煲蠟就係將蠟燭用金屬器皿裝著，然後加熱，使蠟成為液體，跟住加水，製造火球，好似縱火咁。

原理
普遍嘅蠟燭熔成液態之後，都重會以高溫繼續燃燒，而溫度一般都會高過100度（水滾溫度）。嚮呢個時候加水，水會被高溫瞬間蒸發，轉變成體積較大嘅氣態，從而令到成盒蠟都膨脹。膨脹後因為面積加大，就會燒得更旺。

幾時
嚮中秋節，細路哥最有機會玩燈籠、蠟燭、月餅鐵罐，所以煲蠟傷人成日都嚮呢個節日發生。

方法
材料：鐵盒（越大效果越理想，但都越危險）一個、蠟燭四十枝或以上（按鐵盒大細而定）、打火機一個、水約300毫升
額外：手套、長袖衫
首先喺鐵盒道放二十枝點着咗嘅蠟燭，之後等到啲蠟燭熔晒。
之後再放埋剩低嗰啲落去。
燒到啲蠟溶晒之後，就可以倒水落去。
注：倒水落去嘅時候會產生向上升嘅火球，所以千祈唔好放個頭嚮個鐵盒上高。
同埋建議倒水前先着手套同長袖衫，以防俾四濺嘅蠟所傷。
熊井俊一

熊井俊一係大日本帝國足球員，司職守門員，曾經喺1934年間爲日本足球代表隊出場2次，重參加過1934年遠東運動會。
犬飼智也

犬飼智也（1993年5月12號—）係日本足球員，司職後衞，效力清水心跳。
犬齒新鯥

犬齒新鯥（學名：Neoscombrops cynodon）係發光鯛科新鯥屬嘅其中一個種。
犬巡查

犬巡查，日本童謠。佐藤義美作詞，大中恩作曲。日本細路唱到耳熟能詳。初初一九六〇年見於兒童雜誌，兒書十月號。
雜誌日本表字いぬの　おまわりさん，而日本歌註冊就寫犬のおまわりさん。一九六八年佐藤義美死，由此支歌多人知。
歌仔有兩段，講貓仔迷路，一段犬巡查問佢名又唔知，屋企地埗又唔知。貓就喊出聲，狗就好困惑出聲。二段問鴉又唔知，雀又唔知。就咁貓又喊出聲，狗又困惑出聲。
寫貓仔迷路，中尾彰畫咗鄕村田野迷路圖，並畫咗派出所，前面有狗做巡查，亦即日本差人一種，而貓仔喺側邊。圖中狗為牧羊犬，而貓仔無喊，唔似果詞咁。歌詞以題詩寫喺上方，下邊附有樂譜。
歌詞長過當時童謠好多。交稿之時，總編輯問改短啲好毋，佐藤義美斷然拒絕。
大中恩將原詞每次四聲貓狗叫，變成八聲猫狗叫，以配合曲譜。
犬科

犬科動物（Canidae；音 ′kanə′dē）包括狗、狼、豺、狐狸等。犬科動物係地球上比較成功[未記出處或冇根據]嘅一種食肉哺乳動物。犬科家族包括依家總共34種嘅狼、胡狼、狐狸同屋企養嘅狗。佢哋全部都係食肉動物，進化到好跑得嘅手腳令佢哋特別適合狩獵嘅生活。犬科動物通常春秋兩季都會發情，原則上一年可交配兩次，若果懷孕成功，噉一年就只可以交配一次。
狗好耐以前就已經同人一齊生活，唔少人都認為佢哋係「人類最忠實嘅朋友」。隻狗越大，一次所懷嘅胎就越多，正常排卵者一次可以生6隻以上，細隻嘅就三到四隻左右。
犬時代

《犬時代》（英文：Dog Days）係香港毛記電視為Citibank廣告製作嘅網絡電視劇，亦係毛記電視開台劇集。由毛記電視偽員領銜主演，聲稱「籌備成個禮拜，耗資二百幾蚊，每集長達兩分幾鐘，播出過億集」，內容係諷刺喺老闆管治下嘅打工仔生活寫照。
呢套劇係對無綫劇集《大時代》嘅惡搞，連主題曲《歲月毛情》同情節都仿照原著改編，由林日曦填詞，林海峰主唱。劇集喺2015年5月18號（毛記電視正式開台日）嗰晚喺毛記電視官方網站首播，播映嗰陣咁啱係無綫電視經典劇集《大時代》重播。但呢套劇播咗七集後，喺6月3號由毛記電視「臨時特約一次性執行董事」陳志雲宣佈腰斬。
犬飼貴丈

犬飼貴丈（いぬかい あつひろ，1994年6月13號—），係日本男演員，身高176cm。體重56公斤。O型血型。
犬養毅

犬養毅（日文：いぬかい つよし，1855年6月4號—1932年5月15號）係日本政治人，1931年開始做日本首相，1932年遇刺而死。
犬齒

犬齒（口語：尖牙）係種哺乳類動物（包括智人）嘅牙，生喺門牙同大牙之間；通常每側上下齶各有一隻，一共四隻。有啲人嘅尖牙睇嚟特別長，尤其是上排嗰兩隻，會被講笑噉叫做疆屍牙。
毛南族

毛南族（粵拼：mou4 naam4 zuk6；中國標準羅馬字：Maonan，字母代碼：MN，數字代碼：36），自稱「阿難」。有大概107166人（2000年統計）響中國境內。主要聚居響中國廣西壯族自治區河池市環江毛南族自治縣，有大約 61919毛南族人（2009年），大概佔咗成個中國毛南族總人口嘅58%。其他散居響廣西壯族自治區南丹、都安同埋貴州。

語言
毛南族有自己嘅語言，稱毛南語，屬於侗臺語族侗水語支。而家毛南族聚居嘅鄉村地區同部分城鎮仍普遍使用。
毛利人

毛利人係發源自紐西蘭嘅一個原居民族群，南島人一支。估計全球約莫有75萬人，主要用毛利文，其餘用英文。
毛利人戰舞

毛利人戰舞（Haka）係紐西蘭毛利人嘅傳統表演藝術。毛利人喺開戰之前，會跳戰舞，嚇吓對方，象徵勇氣。而家係運動活動前重要嘅儀式，跳同完後嘅時候，將條脷伸晒出嚟，係隻舞嘅特色。
毛公仔

毛公仔係毛絨面嘅公仔，通常用動物或者卡通人物造型，質地軟淋淋，啱晒細路仔玩。
毛利駿也

毛利駿也（1995年4月10號—）係日本足球員，打後衞位置，效力金澤薩維根。
毛利元就

毛利元就（1497年4月16號—1571年7月6號），係日本戰國時代中國地方嘅大名，領導安藝國毛利氏統治成個中國地方。
毛利文

毛利文（Māori）係紐西蘭毛利人用嘅語言，大約15萬人用緊。佢同台灣原住民語言同馬來文都係南島語系一支。
毛俠

《毛俠》（英文：Paws Men）係2018年上畫嘅港產片，由陳達仁、安采妮、林盛斌、劉以達、陳麗雲、陳逸寧、陸家捷、李兆麟主演，區焯文自編自導自演。套戲講救狗組織「毛俠」三段救狗嘅經歷。
番禺明經村爆炸案

番禺明經村爆炸案喺2021年3月22號朝早10點幾發生。廣東廣州番禺明經村村委會俾炸，有成10個人死傷。據報話係一名59歲胡姓男子疑因舊村改造工程引起嘅土地糾紛，喺村委會坐埋一齊開會嗰陣，趁機帶住自製炸彈入辦公樓自殺式引爆，令到包括襲擊者在內5人當場死亡、另有5人受傷。

襲擊嘅背景
有喺化龍鎮嘅港人透露，胡原係退伍軍人，因憤恨村官唔作為兼涉嫌貪腐，先至帶住炸彈去搞自殺式襲擊。仲有網傳消息話，事件或涉及明經村同時期展開嘅舊村改造工程。據廣州日報原報話喺2020年8月，明經村舊村改造項目喺交易中心完成咗招商。上海升龍投資集團有限公司係經由村表決做咗改造嘅合作企業，改造涉及成80億人仔預算。

多年嘅官民糾紛
由於土地問題，明經村一路都有多次官民衝突。一早喺2009年，明經村二隊村民梁燦輝、周志新、周八娣就入禀過法院，控告話隊長梁紹安強收咗佢哋嘅責任田仲攞去「公開投標」。場官司一路上訴到廣東省法院，結果係以啲村民喺2013年敗訴而告終。到咗2019年4月，梁燦輝兄弟屋企嘅車棚就俾強拆，梁嘅夫人亦遭到咗啲強拆人員嘅暴力對待。
喺近年來廣州城市建設嘅過程之中，唔少鄉村就面臨住俾政府徵地同舊村改造（簡稱「舊改」）嘅問題。2018年9月化龍鎮政府就明經村嘅舊改自行開始咗招標。到2020年8月8號就由上海升龍集團代表同明經村簽協議，預計投資80億改造個村入邊嘅大概108公頃土地。跟住嘅9月廣州市政府就發出咗文件，聲明「徵收」明經村大概10公頃嘅集體土地並改成國有土地。過程之中，喺2019年5月，就有明經村村民試過貼網文，話村委係未經村民同意就變賣咗好多土地，「有些留用地都偷偷賣了」，仲講到一啲招標項目都係內定嘅，連啲村委會人員名下「都有別墅」。一啲村民仲舉過橫額抗議，但政府都係冇回應過呢啲指控。

事發前後
據報話事發嗰陣係明經村每禮拜一嘅村務例會，當地嘅村委書記、村委副書記、治安隊長等幹部都會出席。化龍鎮副鎮長董保生喺時候透露，襲擊中受傷嘅村支書周鉅倫嘅情況係好牙煙。
襲擊現場喺辦公樓二樓，炸彈嘅威力巨大，爆炸後入去見得到辦公樓嘅樑柱同牆身都冧咗，天花冧埋落嚟，四圍都係瓦礫；唔少人倒地不起，喺牆身、梯級度都見到有血漬。事後係有大批特警、消防同救護奉召到場，警方同日中午定性呢個事件做刑事案件並展開調查。
番茄湯

番茄湯，又叫紅湯，係用番茄做主要材料煮嘅湯，味道酸甜。
番禺縣

番禺縣係秦朝至到中華民國嘅建置。管轄而家廣州市越秀區部份地區、海珠區、白雲區、天河區、黃埔區、番禺區同南沙區部份地區。
番禺會所華仁小學

番禺會所華仁小學係香港一間津貼小學，喺1971年創校，由旅港番禺會所同耶穌會創辦，喺北角百福道2號，以中文為主要教學語言，校訓係「禮仁勤信」。
原定2018-2019嘅學年，學校會由灣仔司徒拔道肇輝臺1F搬去北角百福道嘅校舍，同時由半日制改行全日制，但係由於工程延誤，辦學團體喺2018年6月視察新校舍地盤，發現工程進度未能夠令到新校舍喺收樓當日有效同安全噉使用校舍，校方決定唔接收新校舍。2018-2019嘅學年繼續以半日制形式喺舊校舍上堂，直到2019年4月23號搬到北角新校舍，至轉為全日制  。

校舍
總共有三層，有12個課室之外、校務處、2個教員室、電腦室外，仲有喺地下嘅禮堂、音樂室、劍仔街、英文室、體育室、廁所、小食部、圖書館同埋多用途操場。

上堂時間
每個同學喺小學六年嘅學習階段入面，都會就讀上、下晝班分別三年。學校亦都分咗A晝同B晝，上晝班嘅上堂時間係7:35分；而下晝班嘅上堂時間係下晝12:55分。星期一至五有6堂，星期六就得5堂，每堂40分鐘。
番禺汽車客運站

番禺汽車客運站（粵拼：pun1 jyu4 hei3 ce1 hak3 wan6 zaam6）係中國廣東省廣州市嘅一個客運站，喺番禺區亞運大道入面，金港灣購物廣場嘅隔籬。呢間嘢係由廣州市長途汽車運輸公司嚟負責經營同管理。佢係一個長短途道路客運服務同城區接駁巴士、地鐵喺埋一齊嘅現代化、多功能嘅大型綜合站場；重係廣州地區入面，最大嘅長途客運班車嘅主樞紐站場。

逳手同落成時間
呢個客運站喺2002年開始逳手起，一直到2004年6月先至起好。而客運站管理經營方喺2004年10月份開始成立，成個客運站喺2004年12月正式開始營運。

佔地面積
面積係93,331平方米，其中車場就有3798平方米，有66個發車位。3000平方米嘅賣飛大廳、4000平方米嘅等車大廳、巴士總站同埋人防工程系統、商業服務設施。

出班次流量
出班嘅車次同埋旅客流量：
車次：達到3500班次/日
旅客流量：達到45000人次/日。

主要經營
呢個車站嘅主要經營去廣東省入面大部分嘅城市地區、廣西、湖南、湖北、重慶、四川、貴州、雲南、江西、河南、陝西、福建、江蘇、浙江、海南等各個省份嘅主要縣市。重有去到番禺區各個鎮嘅客運路線同好多條配套巴士路線響度。

攞過嘅獎項
呢個客運站喺客運服務行業率先通過咗ISO9001品質管制體系、ISO 14001環境管理體系同埋OHSAS18001職業健康安全管理體系呢三項認證。
番茄

番茄（粵拼：faan1 ke2；學名：Solanum lycopersicum）係茄科茄屬嘅一年生草本植物，原產南美洲秘魯嘅山谷森林。由於佢營養豐富又好味，俾人叫做「綠色世界嘅紅寶石」。

名
粵語之所以叫佢做番茄，係因為佢喺番邦度嚟，加上佢似茄子。不過因為佢係植物，好多人連個番都寫做「蕃」，變咗做「蕃茄」。

全球各地唔同嘅名
番茄喺唔同國家嘅語言入面，甚至係古代都有唔同嘅嗌法。譬如中文裏便通常就叫「番茄」，但係喺中國大陸亦有人嗌佢「西紅柿」。同埋番茄嘅英文「tomato」喺英美嘅發音都唔一樣。

形態
呢種植物可以生到1~3米高。佢條梗（有陰去聲，讀gwaang2）雖然係木質，但係好弱，所以要爬住其他植物生。番茄葉長10~25厘米，似羽毛，一塊葉有五到九瓣，一瓣八厘米長。葉邊似鋸，梗同葉都係毛。花黃，1~2 厘米闊，花冠有五瓣向外。花成束生，一束有3~12朵，好似個幼邊嘅星星噉。果係可以食醬果，大多數都係紅嘅，有啲係黃或綠嘅品種。野生得一兩厘米，種嘅可以大隻啲。

用途
呢種植物可以用嚟做蔬菜，同時重可以做生果。另外，佢嘅果可以做藥。

營養價值
番茄有豐富營養，其中有番茄紅素及維他命C，而維他命C重係西瓜嘅10倍，喺加工製品好似番茄汁同埋番茄醬等都含有番茄紅素成份。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
果可以做藥，既可以醫壞血病、感冒、過敏性紫癜癥、前列腺炎嘅病，又可以醫子宮頸癌、膀胱癌、胰臟癌等癌症。甚至可以提高人嘅抗病能力。

發現史
喺16世紀之前，番茄喺南美洲長時間俾人當咗係有毒植物而冇人食，甚至連當地啲印第安人話佢凈係狼先至食得[未記出處或冇根據]。直到16世紀，愛羅達拉利公爵來咗南美洲之後帶咗樖番茄去伊麗莎白港女王嚟睇，之後番茄傳咗入歐洲[未記出處或冇根據]。直到18世紀，歐洲同北美啲人用胡椒、蒜頭、牛油做佐料，將番茄當成蔬菜來食。

方形番茄
喺美國加州，曾經有人種咗樖方形嘅番茄出嚟。佢比普通嘅圓形番茄重豐滿，甚至啱用機器摘同運輸。
番茄汁

番茄汁係用番茄造嘅果汁嘢飲。市面上大部份番茄汁都經過加工，而天然番茄汁就少尐，番茄可以加水或者牛奶一齊用榨汁機榨汁飲，另外據講番茄汁可以減低心血管疾病、癌等疾病出現嘅機會。

史
1917年喺印第安納州南部一間酒店因為用晒橙汁，要即刻搵一種代替品。於是擠爛尐番茄，加啲糖，加尐秘製醬汁，造成番茄汁。
神權政治

神權政治係用宗教信仰做政治主導嘅政治制度，嚮呢個政治模式，某个所謂嘅神明畀人視作最高權威，國家元首係呢位神明嚮人界嘅代理人，擁有神明嘅指示。現代社會入面，主要係指奉行伊斯蘭教法嘅伊斯蘭國。
神池

神池係中國山西忻州一個縣，總面積1456平方公里，人口11萬。
神栖

神栖（日文：神栖市／かみすし Kamisu-shi */?）係日本茨城縣一個市，人口9萬。
神栖係日本楔位文，重未完成，麻煩你幫手補充內容。
神根

神根（Schengen）係盧森堡最東南面嘅小鎮，屬於格雷文馬赫區（Grevenmacher）嘅雷米希郡（Remich）。《神根公約》就係喺呢度簽。
維基同享有多媒體嘅嘢： Schengen
神根公約

《神根協定》(德文：Schengener Abkommen；法文：Convention de Schengen；荷蘭文：Verdrag van Schengen)，亦叫做《神根協議》、或者《神根公約》，最早喺1985年6月14號由五個歐洲國家（聯邦德國、法國、荷蘭、比利時、盧森堡）喺盧森堡嘅一個小鎮神根（Schengen）簽署。該公約喺1995年7月正式全面生效。神根公約啲成員國又叫「神根國家」或者「神根公約國」，成員國嘅整體又叫做「神根區」。
神根公約嘅目的係要取消大家之間嘅邊境檢查點，重會協調對神根區出面嘅邊境控制。即係喺七個成員國之間冇咗邊境管制，揸住是但一個成員國有效身份證或者簽證嘅人可以喺所有成員國境度自由流動。根據呢個協定，旅遊者如果揸住其中一國嘅有效簽證就可以合法噉去其他神根國家參觀。
呢條公約簽訂咗之後不斷有新嘅國家入咗嚟，到2003年，神根嘅成員國加到15個：奧地利、比利時、丹麥、芬蘭、法國、德國、冰島、意大利、希臘、盧森堡、荷蘭、挪威、葡萄牙、西班牙同埋瑞典。呢啲國家就係今日嘅神根區。
神根國家入面除咗挪威同冰島之外其他全部都係歐盟國家，唔喺歐洲大陸嘅愛爾蘭雖然係歐盟國家，不過就唔係神根協定嘅成員國。喺2004年5月入咗歐盟嘅10個國家：愛沙尼亞、拉脫維亞、立陶宛、波蘭、捷克、匈牙利、斯洛伐克、斯洛文尼亞、馬爾他同埋塞浦路斯都參加咗神根協定，但佢哋會跟返自己嘅實際情況，喺2006年之後實施。
九個主要為前蘇聯成員國嘅國家正式加盟《神根協定》，使神根國家由目前嘅15個增加到24個。由東歐愛沙尼亞至西面葡萄牙等24個國家解除邊境管制，旅客國與國之間來往自如，成個神根地區有美國1/3面積。歐盟委員會主席巴羅佐讚揚神根協定嘅精神：「自由往來係人權之一。」
2007年12月21號又加入愛沙尼亞、匈牙利、立陶宛、拉脫維亞、馬耳他、波蘭、斯洛文尼亞、斯洛伐克以及捷克九國。但英國一直冇加入神根公約，持英國護照嘅人就未能享受公約帶來嘅方便。
而家神根區無疆界國家有二十七個，總人口達到四億，為歐洲一體化邁進一步。
居民唔使出示護照就可以經海、陸過境，至2008年3月，新成員國嘅機場會撤銷埋通關檢查。
神武天皇

神武天皇，原名稚三毛野尊，係傳說第一代日本天皇，天照大神後裔。前660年1月1號到前585年3月11號在位。
佢老豆係鸕鶿草葺不合尊。
石門甲

石門甲（Shek Mun Kap）係香港一地，喺大嶼山東涌南部，係東涌去大嶼山南部嘅必經之路，設有閘口只係畀有禁區紙嘅車過去。石門甲有座東涌羅漢寺。
石門水庫

石門水庫，係台灣嘅一座水庫，喺桃園市大溪區、龍潭區、復興區交界。1964年6月14日啟用，曾經係遠東最大的水庫。
石門縣

石門（粵拼：sek6 mun4）係中國湖南常德一個縣，總面積3973平方公里，人口68.8萬。
石門實驗中學

石門實驗中學係廣東佛山一間民辦寄宿中學，喺南海區獅山鎮人民西路。2004年創辦，由石門中學全面管理。
石門水

石門水又叫小北江，喺中國一條河，亦係珠江上游。廣州城西北15千米處。佢因為喺石門山附近，所以咁叫法。
石門水源於北江分叉出來嘅支流匯合，好似三江水，蘆包水等，另外又加流溪水同黃洞水。水匯合之後洲一分為二，近廣州一邊叫石門水，另一邊叫裏水。兩邊水過沙洲後合返埋。之後一支屈向西入珠江，另一支過珠江南便長洲叫波羅江。
北江到石門水之間，原本係江面好闊，係北方去省城必經之水路。石門山下嘅水門，係入城最後一度門，即水路關口，係兵家必爭之地。不過去到大明時，沙坭漸塞，石門水就唔再係必經之路。
石門水中間又沙洲，水面叫西華海。

石門返照
睇埋：石門返照
石門水一帶，有舊羊城八景之一，石門返照。係大宋同元朝時名景。每當日出或日落時分，成個霞彩，同江水蒸出來嘅水汽，變成奇景，好似海市蜃樓。
石門遊樂場

石門遊樂場，香港公園之一，遊樂場之一，喺沙田石門安平街，英文叫Shek Mun Playground。行政上歸沙田區。設施有籃球場。
熵率

熵率（entropy rate）喺資訊理論上係指一場隨機過程當中啲資訊喺時間當中嘅密度。
燃油隔

燃油隔（英文：Fuel filter）係用嚟清除燃料嘅過濾器。

保養
燃油隔需要定期維護或更換。
燃煤發電廠

燃煤發電廠（coal-fired power station）係指靠燒煤嚟產生電能嘅發電廠。
燃料電池

燃料電池將燃料同氧化劑（通常係氧氣）嘅化學能，以氧化還原反應轉成電能，同一般嘅化學電池唔同，需要持續提供燃料同氧（通常來自空氣）令化學反應一路行落去。只要唔停咁畀燃料同氧氣佢，燃料電池可以持續發電。
燃料通常係氫氣，亦可以係任何分解出氫嘅碳氫化合物，好似天然氣、醇、甲烷咁。
燃油泵

燃油泵（英文：Fuel pump）係電油引擎或油渣引擎入面嘅一個零件。
燃燈古佛

燃燈古佛（梵文轉寫：Dīpaṃkara），係大乘佛教嘅佛，三世佛（中文：三世佛）其中一位，又叫做定光如來、普光佛、錠光佛。燃燈古佛係二十八佛之一，相傳佢係釋迦牟尼嘅授記（中文：授記）老師。中國農曆八月廿二係燃燈古佛誕。
燂

燂（粵拼：taam4）係一種用火去輕輕烘下啲嘢。呢種現象可以係火燭嘅起因，例如用氣體噴火燒燶頭髮或一個特登嘅協議計劃或整走其它帶有纖維嘅嘢。燂喺唔同行業有唔同用途。

飛髮
燂可以喺飛髮嗰行出，佢係通過用火輕輕噉燒蠟燭或其它設備嚟將頭髮萎縮。呢種行為其實喺1900年代初期就開始搞。嗰時係以為用燂術就可以剷走頭髮入面嘅殘留「液體」，而燂重可以解釋成有益嘅方面，例如封住毛囊兼保護頭髮，達到唔再流血出嚟噉。其實好多人都知呢種方法，同時重有第行鼓勵佢嘅發展。燂重有時將自然嘅頭髮同髮型嘅整合。
而遠古嘅原始人時期，佢哋係用燂嘅方式嚟飛髮，而家發展到喺宴會活動成日搞嘅一種飛髮形式。
16世紀時期，富蘭西斯·德里克先生曾經去到西班牙嘅卡迪夫地區講過「燒冧西班牙國王嘅鬍鬚同西班牙佬嘅腳」呢啲講法。

農業
喺農業經濟嗰行，家禽同豬肉成日都俾人用火嚟燂羽毛楔同短硬毛。有時用到奇異果藤同手杖嚟做輔助係因為防止野火菌等其它細菌傳播。

電力
喺電力嗰行，有時機電工人都用火機燂啲電線去來整走表面嘅絕緣層。

紡織品
喺紡織工藝嗰行，成日喺紡織品度利用燂嘅方式嚟燂走紡織品上邊啲水汽、細嘅彈丸仔同邋遢嘅軟毛、棉絨。由於大多數嘅紡織品都用到棉花，好過壓出嚟嘅棉花成日經過染料之後都好濕，加上搞過增加反射能力同無霜化、平滑表面化、印製平面化、增加使用性等一系列嘅紡織物構造性能。
因為紡織工藝成日用噴射燈嘅火嚟燒走一邊或好多邊紡織品上邊嘅殘嘢。其它方式包括咗用紅外光或加熱啲熱塑性塑料。
纖維紡織品成日好容易點著，係因為佢用棉花嚟整。而熱塑性塑料成日好難點著，係因為佢喺硬嘅殘渣度熔出嚟。
燃料

燃料（粵拼：yin4 liu2）係可以通過氧化（通常透過燃燒）去將佢儲存嘅能量釋放出嚟用嘅嘢。
熾盛光佛並五星圖

《熾盛光佛並五星圖》（英文：Tejaprabhā Buddha and the Five Planets）係大唐人張淮興畫嘅畫，出自莫高窟藏經洞，家下藏喺倫敦大英博物館。幅畫係中國最早將五大古典行星（英文：Classical planet）擬人化嘅藝術作品，唔只題材罕見，畫入面重有題記曰「熾盛光佛並五星神，乾寧四年正月八日，弟子張淮興畫表慶光」。呢位張淮興嘅生平所知唔多，似乎得呢幅畫傳世。

描述
幅畫由主尊熾盛光佛同埋五星組成，呢啲神靈乘踏喺五色祥雲上。熾盛光佛周身放射五彩強光，坐緊一輛雄牛所牽嘅車向左奔馳，佢面前嘅祭壇上擺住套華麗嘅黃金祭器，身後有兩隻飄揚嘅旗幟。呢套祭器使用墨描，當初可能用咗金色暈染。熾盛光佛周圍按逆時針環繞五星神像：頭戴猿冠，着黑衣，手持紙筆嘅女子係木星；頭戴豬冠，着靑衣，手捧花果嘅男子係水星；頭戴牛冠，手持錫杖，棕褐色皮膚嘅婆羅門男子係土星；頭戴鳥冠，膚白如雪，着住白色練衣，手彈琵琶嘅女子係金星；頭戴驢馬冠，紅髮紅膚，四隻手各持矢、弓、劍同三叉戟嘅外道（英文：Tirthika）男子係火星。該畫鮮麗耀目，可能係喺宗教遊行時，用來挑掛喺遊行隊伍中。

其他版本
法國國家圖書館藏有另一幅《熾盛光佛並五星圖》（法文：Peinture polychrome bouddhique；睇〈畫廊〉），係紙本彩繪，約莫喺公元9至10世紀畫，唔同嘅係代表金星嘅神靈改以男性呈現。
燃氣渦輪發動機

燃氣渦輪發動機（gas turbine）係一種內燃機。
空空如也

《空空如也》係由雪無影填詞同作曲，朱鴿編曲同監製，任然演唱。呢隻歌喺2017年12月28號以單曲形式發行。

簡介
呢隻歌出咗之後，胡66錄咗呢隻歌並引起咗版權爭議。
空白格

《空白格》係由蔡健雅填詞、作曲同演唱。呢首歌收錄喺《Goodbye & Hello》專輯。
空見雪

空見雪 ，係日本嘅一個女藝人同埋配音員。
空軍

空軍，係現代化三軍之中最遲成立嘅一支，任務係利用空中嘅武器保護我方嘅空域。
空範疇

空範疇（粵拼：hung1 faan6 cau4；英文：empty category）係文法上嘅一個概念。
想像以下噉嘅粵文句子：
阿 A：你想唔想食啲嘢呀？
阿 B：（我）想呀。
當中我被指係一嚿空範疇－冇講到出口，但可以睇吓隻語言啲文法規則（粵文一般係跟 SVO 句法嘅，動詞想前面理應要有隻主語...），加埋講緊嘅嘢嘅內容（包括語義同語用資訊），從而判斷出佢係乜。
空襲

空襲係使用天空上面嘅武裝力量對敵人地面、地底、水面、水底目標實施嘅轟炸同射擊，既可以針對大規模嘅區域，又可以針對特定嘅建築物。
空襲有分常規空襲同非常規空襲。非常規空襲一般用核武器、化學武器同生物武器等等。

簡史
人類史上第一次空襲發生喺19世紀嘅奧意戰爭（1848-1849年），當時奧地利軍隊想用自由氣球裝住30磅炸彈送去威尼斯上空爆炸，不過因為控制唔好風向而唔成功。
發明咗飛機之後，人類就開始研究用飛機做空襲。第一次用飛機進行嘅空襲發生喺1911年，由意大利嘅機師向土耳其軍隊投放咗4粒榴彈，但無造成好嚴重嘅死傷。
空襲喺第一次世界大戰嗰時被廣泛使用，德國空軍喺1914年期間之後空襲咗巴黎、杜夫爾同埋倫敦。
有咗空襲之後，大家亦開始發展防空技術。自從德國空襲倫敦之後，英國就好重視空襲警報機制、防空洞同埋疏散居民等嘅防空措施。
其中一次最出名嘅空襲就係發生喺1941年嘅珍珠港事件，當時嘅大日本帝國軍隊偷襲珍珠港，空襲持續咗110分鐘，造成美軍有2403人死，1178人傷。而日本就損失咗29架軍機同埋55名飛行人員。
法蘭西第二帝國

法蘭西第二帝國係由法國拿破崙三世建立嘅帝國，1852年建國，1870年亡國。
法蘭西第五共和國

法蘭西第五共和國（法文：Cinquième République，簡寫 Ve République）係1958年10月4號起喺法蘭西地方實行嘅共和政體，取代1946年建立嘅法蘭西第四共和國。受制於1958年9月28號由全民公投通過，同年10月4號實施嘅憲法。法蘭西第五共和國由戴高樂建立，佢亦獲選做第一任總統。
法蘭西維爾

法蘭西維爾係加蓬第三大城，上奧果韋省首府，人口11萬。